Diari Oficial de la Generalitat Valenciana


Sumari del DOGV 3859, del 18-10-2000 (2000/7754)

RESOLUCIÓ de 18 de setembre de 2000, del director general de Transports per la qual es convoca un concurs públic per a l'adjudicació de cinc autoritzacions d'autotaxi de l'Àrea de Prestació Conjunta de Castelló.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3859

Data del DOGV
:   18-10-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7754


Data del document
:   18-09-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Correcció d'errades

 Descriptors 

:   * taxi
    * concurs administratiu
    * llicència de transport

RESOLUCIÓ de 18 de setembre de 2000, del director general de Transports per la qual es convoca un concurs públic per a l'adjudicació de cinc autoritzacions d'autotaxi de l'Àrea de Prestació Conjunta de Castelló. [2000/X7754]
  
Exposició de motius
  
L'article tercer del Decret 18/1985, de 23 de febrer, del Consell de la Generalitat Valenciana sobre la creació d'àrees de Prestació Conjunta per als serveis de transport públic de viatgers en automòbils de turisme, indica que les autoritzacions de l'àrea seran atorgades per la Direcció General de Transports de la Conselleria d'Obres Públiques, Urbanisme i Transports amb l'informe previ dels municipis afectats i de la Junta Superior de Transports de la Generalitat Valenciana.
  
L'Ordre de 15 de juliol de 1991, del conseller d'Obres Públiques, Urbanisme i Transports, per la qual es crea l'Àrea de Prestació Conjunta de Castelló per als serveis de transport públic de viatgers en automòbils de turisme crea l'Àrea de Prestació Conjunta de Castelló i la corresponent autorització i estableix en l'article cinqué les prescripcions relatives a la creació i atorgament de noves autoritzacions i, concretament, l'obligació d'acreditar la necessitat i conveniència de la generació d'autoritzacions analitzant per a això la qualitat del servei, el tipus, creixement i extensió dels nuclis de població de l'àrea, i la repercussió de les noves autoritzacions. Aquesta ordre estableix una ratio o proporció d'una autorització d'Àrea per cada 1.700 habitants. Així mateix, exigeix la sol·licitud d'informe de la Junta Superior de Transports, audiència dels ajuntaments integrats, a les agrupacions professionals, centrals sindicals i associacions de consumidors i usuaris.
  
A la vegada, l'esmentada Ordre de 15 de juliol, encomana a la Direcció General de Transports la determinació, ateses les necessitats acreditades, del nombre d'autoritzacions que cal atorgar i convoca amb aquesta finalitat, el concurs públic escaient.
  
La Junta Superior de Transports, en la reunió de 24 de març de 2000, va informar favorablement sobre la proposta de creació de cinc autoritzacions per a l'Àrea de Prestació Conjunta de Castelló, atés el compliment dels requisits exigits per la normativa descrita, acreditada en l'expedient corresponent.
  
Vista la normativa descrita i tenint en compte el que preceptua l'article cinqué de l'Ordre de 15 de juliol de 1991, in fine, del conseller d'Obres Públiques, Urbanisme i Transports, per la qual es crea l'Àrea de Prestació Conjunta de Castelló per als serveis de transport públic de viatgers en automòbils de turisme i l'article 24 del Decret 255/1999, de 15 de desembre, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
Primer
  
Es creen cinc noves autoritzacions d'Àrea de Prestació Conjunta de Castelló, de transport públic discrecional de viatgers en automòbils de turisme (autotaxi), a les quals correspondrà, respectivament, els números 93, 94, 95, 96 i 97.
  
Segon
  
Es convoca concurs públic per a l'adjudicació o concessió de les cinc autoritzacions creades d'autotaxi de l'Àrea de Prestació Conjunta de Castelló i s'aproven les bases per les quals es regeix aquesta convocatòria, incloses com a annex I de la present resolució, així com el model d'instància, inclòs com a annex II.
  
Tercer
  
El règim de prestació del servei habilitat per les autoritzacions creades serà el derivat de l'aplicació del Decret 18/1985, de 23 de febrer, del Consell de la Generalitat Valenciana sobre la creació d'àrees de Prestació Conjunta per als serveis de transport públic de viatgers en automòbils de turisme, l'Ordre de 15 de juliol de 1991, del conseller d'Obres Públiques, Urbanisme i Transports, per la qual es crea l'Àrea de Prestació Conjunta de Castelló per als serveis de transport públic de viatgers en automòbils de turisme, les corresponents ordres del conseller d'Obres Públiques, Urbanisme i Transports sobre tarifes, la Llei 16/1987, de 16 de juliol, d'Ordenació del Transport Terrestre, el RD 1.211/1990, de 28 de setembre, que aprova el reglament de la Llei 16/1987, de 16 de juliol, la Llei 10/1998, de 28 de desembre, de Mesures Fiscals, de Gestió Administrativa i Financera i d'Organització de la Generalitat Valenciana i la resta de la normativa vigent en matèria de transports.
  
De conformitat amb el que estableixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener, la present resolució, que no posa fi a la via administrativa, es podrà interposar un recurs d'alçada davant del conseller d'Obres Públiques, Urbanisme i Transports, en el termini d'un mes des de l'endemà de la publicació en el Diari Oficial de la Generalitat Valenciana.
  
València, 18 de setembre de 2000.- El director general de Transports: Vicente Dómine Redondo.
  
ANNEX I
  
Bases de la convocatòria per a l'adjudicació de cinc autoritzacions d'autotaxi de l'Àrea de Prestació Conjunta de Castelló.
  
Primera. Objecte de la convocatòria
  
És objecte de la present convocatòria l'adjudicació, per mitjà de la forma de concurs, de cinc autoritzacions de l'Àrea de Prestació Conjunta de Castelló a les persones que tenen els requisits indicats més avall.
  
Segona. Règim jurídic
  
1. El present concurs es regeix pels preceptes continguts en el Decret 18/1985, de 23 de febrer, del Consell de la Generalitat Valenciana, sobre creació d'àrees de Prestació Conjunta per als serveis de transport públic de viatgers en automòbils de turisme (article 5), el Reial Decret 763/1979, de 16 de març, pel qual s'aprova el Reglament Nacional dels Serveis Urbans i Interurbans de Transports en Automòbils Lleugers (articles 11 a 13), l'Ordre de 15 de juliol de 1991, del conseller d'Obres Públiques, Urbanisme i Transports, per la qual es crea l'Àrea de Prestació Conjunta de Castelló, per als serveis de transport públic de viatgers en automòbils de turisme i, supletòriament, per la legislació de contractes de les administracions públiques i normativa de desplegament.
  
Tercera. Requisits dels aspirants
  
Per a prendre part en el concurs serà necessari:
  
a) Ser persona física
  
b) Tenir nacionalitat espanyola o bé la d'un estat de la Comunitat Europea o d'un altre país estranger amb el qual, en virtut del que disposen els tractats o convenis internacionals subscrits per Espanya, no siga exigible l'esmentat requisit.
  
c) Estar en possessió del permís del carnet de taxista de l'Àrea de Prestació Conjunta de Castelló.
  
d) Estar en possessió del permís de conducció de la classe BTP (antic B-2), o superior o homologat.
  
e) No patir malaltia o impediment físic que impossibilite el normal exercici de la professió.
  
f) Comprometre's, en el cas de ser adjudicatari d'una autorització, a prestar el servei en règim de plena i exclusiva dedicació a la professió.
  
g) No tenir pendent de pagament qualsevol sanció definitiva per incompliment de la legislació del transport
  
Quarta. Instàncies, documentació i admissió
  
1. Les instàncies s'adreçaran al director general de Transports i es presentaran en el Registre d'entrada de la Conselleria d'Obres Públiques, Urbanisme i Transports (avinguda de Blasco Ibáñez, 50, de València), o en el dels serveis territorials de la Direcció General de Transports en cadascuna de les tres províncies (a València, c/ Gregori Gea 27; a Castelló de la Plana, av. del Mar 16; i a Alacant, c/ Itàlia 12) o per qualsevol dels mitjans admesos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Les sol·licituds o instàncies es formalitzaran segons el model adjunt a aquestes bases i podran presentar-se en el termini de 15 dies a partir de l'endemà de la publicació d'aquesta convocatòria en el Diari Oficial de la Generalitat Valenciana
  
2. Les instàncies o sol·licituds que es presenten per a prendre part en el concurs hauran de contenir:
  
a) Nom i cognoms del sol·licitant.
  
b) Número del document nacional d'identitat
  
c) Adreça de residència, localitat i província, a més del codi postal, dades que s'utilitzaran per a les notificacions.
  
d) Número de telèfon.
  
e) Declaració expressa que desitja participar en el concurs públic per a l'adjudicació d'autorització de l'Àrea de Prestació Conjunta de Castelló.
  
f) Lloc, data i firma del sol·licitant.
  
3. Amb la instància, els interessats a prendre part en el concurs hauran de presentar la següent documentació:
  
a) Còpia compulsada del document nacional d'identitat i del número d'identificació fiscal.
  
b) Certificat mèdic oficial que acredite que no pateix malaltia o defecte físic que impossibilite la prestació del servei d'autotaxi.
  
c) Còpia compulsada del carnet de taxista de l'Àrea de Prestació Conjunta de Castelló.
  
d) Còpia compulsada del permís de conducció de la classe BTP (antic B-2), o superior o homologat.
  
e) Proposició de marca i model de vehicle que s'adscriuria al servei en el cas que resultara adjudicatari d'una autorització, i les característiques tècniques.
  
f) Compromís d'adscriure el vehicle proposat per al servei d'autotaxi a l'autorització que, si escau, s'adjudique.
  
g) Declaració jurada de dedicació a la conducció d'autotaxi amb plena i exclusiva dedicació a la professió.
  
h) Certificat de l'òrgan competent de la Seguretat Social acreditatiu d'estar-hi afiliat i al corrent en el pagament de les quotes, en el moment de la convocatòria del concurs, com a conductor assalariat, per compte d'altri, d'autotaxi en règim de plena i exclusiva dedicació a la professió, que haurà de dur especificats la data d'alta i els períodes de cotització per dies cotitzats.
  
i) Certificat de l'òrgan competent estatal i autonòmic d'estar al corrent en el pagament de les obligacions tributàries.
  
4. Els certificats de la lletra i) del punt anterior, hauran d'haver sigut expedits dins dels tres mesos anteriors al dia en què acabe el termini de presentació d'instàncies.
  
5. Si la sol·licitud no té totes les dades exigides o falta documentació acreditativa, es requerirà l'interessat perquè en el termini màxim de deu dies esmene la falta o adjunte els documents preceptius amb la indicació que, si no ho fera així, i d'acord amb el que estableix l'article 71 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es considerarà que desisteix de la petició, amb la resolució prèvia dictada en els termes previstos en l'article 42 de l'esmentada llei.
  
Cinquena. Comissió qualificadora
  
1. Per a l'admissió de les sol·licituds, valoració dels mèrits i proposta de resolució, es constituirà una comissió qualificadora del concurs que estarà formada per cinc membres amb veu i vot. Un d'ells actuarà de president i un altre ho farà com a secretari, els quals seran:
  
President: cap del Servei Territorial de Transports de Castelló
  
President suplent: cap del Servei d'Administració del Transport
  
Vocals: cap del Servei d'Administració del Transport
  
cap de Secció d'Autoritzacions i Concessions
  
cap de Servei d'Arbitratge
  
Un representant de les associacions de taxi a Castelló
  
Un representant sindical
  
Vocals suplents: cap de Secció Transport per Carretera
  
cap de Secció d'Ordenació del Transport
  
Inspector de Transports
  
Un representant de les associacions de taxi a Castelló.
  
Un representant sindical.
  
Secretari: cap de Secció d'Ordenació del Transport
  
Secretari suplent: cap de Servei d'Arbitratge
  
2. La Comissió de qualificació, que actuarà d'acord amb les vigents normes reguladores del funcionament dels òrgans col·legiats, valorarà les instàncies presentades, confeccionarà les llistes d'admissió i exclusió, puntuarà els concursants segons els barems establerts, resoldrà les possibles al·legacions o reclamacions i realitzarà la proposta de resolució sobre l'adjudicació de les autoritzacions.
  
3. Es faculta la Comissió Qualificadora per a realitzar per mitjà dels seus membres o per mitjà de l'assessorament d'altres tècnics, totes les comprovacions necessàries per a qualificar millor els mèrits adduïts. La Comissió podrà tenir tants assessors com considere convenient i podrà interpretar les presents bases per a una adequada aplicació d'aquestes.
  
4. La Comissió podrà sol·licitar en qualsevol moment als interessats tota la documentació que considere pertinent per a la valoració dels mèrits.
  
Sisena. Mèrits
  
Els mèrits puntuables, que a continuació es descriuen i que hauran d'estar acreditats documentalment,, seran avaluats per la Comissió Qualificadora d'acord amb el següent barem.
  
a) Estar prestant servei de forma ininterrompuda com a conductor assalariat d'un titular d'autorització de l'Àrea de Prestació Conjunta de Castelló, en règim de dedicació exclusiva, en el moment de la sol·licitud: es puntuarà un punt per dia cotitzat a la Seguretat Social, es comptabilitzen els dies corresponents a l'últim període del contracte sense interrupció.
  
Aquesta antiguitat s'haurà d'acreditar per mitjà d'un certificat expedit per l'òrgan corresponent de la Seguretat Social en el qual ha de constar el temps de cotització en règim de dedicació plena i exclusiva en la professió fins al dia de la convocatòria del concurs, com a conductor assalariat, per compte d'altri, d'autotaxi o autoturisme, i si aquesta cotització s'ha efectuat de forma ininterrompuda o continuada i, en el cas d'interrupcions, nombre i durada d'aquestes.
  
Es considerarà que hi ha interrupció de la cotització i, per tant, de l'antiguitat, quan hi haja abandó voluntari de la professió com a conductor assalariat per un termini igual o superior a 6 mesos. A aquests efectes, no es consideraran interrupcions voluntàries les que es produesquen amb motiu d'acomiadament improcedent acreditat com cal per sentència ferma o un altre document oficial que, segons el Tribunal, ho acredite. Tampoc es consideraran interrupcions, les baixes per malaltia o incapacitat laboral transitòria acreditades com cal en l'expedient.
  
b) Els serveis prestats anteriors al període actual, es valoraran amb 0,5 punts per dia cotitzat.
  
c) Les interrupcions inferiors a sis mesos i superiors a tres mesos que, sumades, superen els 365 dies en períodes de cinc anys, disminuiran en un 30% el valor d'aquest període.
  
d) No es consideraran dies treballats, als efectes d'aquest concurs, aquells en què, per qualsevol circumstància, el servei s'haja prestat simultàniament amb l'exercici d'altra professió o activitat.
  
e) En relació amb el vehicle proposat per a la prestació del servei, es valoraran els següents requisits:
  
- motor amb una cilindrada mínima de 1.990 centímetres cúbics: un màxim de deu punts.
  
- longitud mínima exterior, amidada d'extrem a extrem del vehicle, de 4,50 metres: un màxim de deu punts.
  
- altura total sobre el sòl no superior a 1,8 metres: un màxim de deu punts.
  
- maleter amb una capacitat útil mínima de 300 litres: un màxim de deu punts.
  
- aire condicionat o sistema de climatització: un màxim de vint punts.
  
Setena. Criteris d'adjudicació de les autoritzacions d'àrea
  
1. En l'adjudicació de les autoritzacions d'àrea es tindrà en compte la següent prelació:
  
a) A favor de les persones que siguen conductors assalariats de titulars d'autorització de l'Àrea de Prestació Conjunta de Castelló i que presten servei amb plena i exclusiva dedicació a la professió, acreditada per la possessió i vigència del carnet de conductor de l'Àrea i la inscripció i cotització per aquest concepte en la Seguretat Social i tindrà preferència la persona qui durant més temps haja sigut conductor de taxi. Serà criteri de prioritat l'antiguitat i la prestació de servei ininterromput durant més temps.
  
b) Aquelles autoritzacions que arribaren a adjudicar-se d'acord amb l'apartat anterior s'assignarien a favor de les persones que les sol·liciten.
  
Dins d'aquest grup, serà criteri de prioritat la no titularitat d'autorització d'àrea o llicència i l'anterioritat en el moment de presentació de la corresponent instància. S'haurà de complir la resta de requisits exigits en les bases de la convocatòria.
  
c) En el cas que no s'arriben a adjudicar totes o alguna de les autoritzacions creades, es declararà desert el concurs en relació amb aquestes.
  
Vuitena. Procediment
  
1. Anunciada la convocatòria del concurs públic i una vegada transcorregut el termini de presentació de sol·licituds o instàncies, la Comissió Qualificadora es reunirà per a realitzar la valoració dels documents rebuts, aprovar la relació provisional d'admesos i exclosos al concurs, i, si escau, reclamar els documents que considere necessaris o oportuns. A la vegada, haurà d'aprovar la publicació de l'esmentada relació en el Diari Oficial de la Generalitat Valenciana i donarà un termini de quinze dies per a la presentació d'al·legacions.
  
2. Una vegada feta pública la llista d'admesos i exclosos al concurs i transcorregut el termini per a presentar-hi al·legacions, la Comissió es reunirà i avaluarà les reclamacions que s'hagen presentat, i elaborarà la llista definitiva d'admesos i exclosos al concurs. Així mateix, aplicarà els criteris de baremació o puntuació en relació amb les instàncies presentades pels concursants admesos al concurs i els mèrits documentats i acordarà la publicitat en el Diari Oficial de la Generalitat Valenciana de la llista d'admesos amb la puntuació obtinguda, i donarà un termini de quinze dies perquè es puguen presentar al·legacions contra la puntuació.
  
La puntuació definitiva de cada concursant es determinarà sumant les puntuacions que es descriuen en la base sisena.
  
3. Transcorregut el termini de presentació de reclamacions, la Comissió es reunirà per a resoldre-les, realitzar la valoració definitiva dels mèrits corresponents a cada expedient i confeccionar la llista definitiva dels concursants amb les puntuacions obtingudes i elevarà l'acta del concurs amb la proposta de resolució de l'adjudicació de les autoritzacions per concurs al director general de Transports.
  
Si no es presenten reclamacions, la llista amb la puntuació provisional passarà a ser definitiva.
  
4. La Comissió estarà facultada per a la interpretació i resolució de qualsevol dubte que se suscite en relació amb l'aplicació de les presents bases del concurs i amb l'aplicació de la normativa general vigent a aquest.
  
Novena. Adjudicació
  
1. El director general de Transports resoldrà l'adjudicació de les autoritzacions d'àrea creades, segons l'ordre de puntuació obtinguda, a les persones que formen la llista definitiva i fins a exhaurir el nombre d'autoritzacions creades. Si el nombre d'autoritzacions creades és major que el nombre de persones que formen la llista definitiva, es declararà desert el concurs en relació amb les autoritzacions no adjudicades.
  
2. La resolució del director general de Transports haurà de ser publicada en el Diari Oficial de la Generalitat Valenciana i notificada a les persones que siguen adjudicatàries de les autoritzacions.
  
Si en el termini de sis mesos comptadors des del dia en què acaba el termini de presentació de sol·licituds no s'aprova la resolució corresponent a aquesta convocatòria, es considerarà que totes les peticions presentades queden desestimades.
  
La Comissió Qualificadora podrà formular proposta en el sentit que siga declarat desert el concurs si, segons el seu parer, no haguera concursants amb mèrits suficients per a obtenir l'adjudicació.
  
3. La validesa de les autoritzacions de l'Àrea de Prestació Conjunta de Castelló que s'adjudiquen estarà condicionada al fet que els vehicles a què s'adscriguen tinguen les condicions exigides pel Reial Decret 763/1979, de 16 de març, pel qual s'aprova el Reglament Nacional dels Serveis Urbans i Interurbans de Transports en Automòbils Lleugers, Ordre de 15 de juliol de 1991, del conseller d'Obres Públiques, Urbanisme i Transports, per la qual es crea l'Àrea de Prestació Conjunta de Castelló, per als serveis de transport públic de viatgers en automòbils de turisme i la resta de normativa de transports aplicable. Aquests vehicles hauran de ser els que l'adjudicatari va indicar juntament amb la instància presentada per a participar en el concurs.
  
4. Els nous titulars de les autoritzacions hauran de començar a prestar el servei amb els vehicles adscrits a cadascuna d'aquestes, en el termini de seixanta dies naturals comptadors des de la data de notificació de l'adjudicació d'aquestes per resolució del director general de Transports.
  
En el cas que no es puga complir aquest requisit per causa de força major, el titular haurà de sol·licitar una pròrroga per escrit a la Direcció General de Transports, abans de véncer aquest termini.
  
5. Qualsevol falsedat o incompliment dels requisits exigits implicarà l'anul·lació de la sol·licitud presentada i, si escau, de l'adjudicació de l'autorització d'àrea realitzada, quan es descobresquen aquestes circumstàncies tant com a conseqüència de l'acció d'inspecció, vigilància i control per la Direcció General de Transports i dels ajuntaments dels municipis integrats en l'àrea, d'ofici o a instància de part, com de qualsevol altra circumstància o actuació. En aquest sentit, la Direcció General de Transports podrà deixar sense efecte qualsevol de les autoritzacions adjudicades, amb l'audiència prèvia de l'interessat, quan l'adjudicatari o beneficiari incórrega en els supòsits descrits i, especialment en:
  
a) No realitzar l'activitat que motiva la concessió.
  
b) Deixar de tenir els requisits exigits.
  
c) Incomplir, sense causa que ho justifique, les condicions establertes en la present convocatòria.